شه‌فه‌ق نيوز/ ته‌له‌فزيۆن توركى ئاشكراى كرد ك شه‌مه‌نده‌فه‌ريگ سه‌ريع كيشاسه‌ پيه‌ڵيگ له‌ ئه‌نقه‌ره‌ى پايته‌خت و له‌ئاكام ئه‌وه‌يش شماره‌ێ فريه‌يگ له‌ مه‌ردم زه‌خمدار بوينه‌.
له‌ى باوه‌ته‌و، سه‌رچه‌وه‌يگ وت: ئه‌و روێداگه‌ زه‌ره‌د ماددى فريه‌يگ له‌لى كه‌فته‌سه‌وه‌و تائيسه‌يش ديار نيه‌ چه‌ن كه‌س له‌تى مردنه‌و زه‌خمدار بوينه‌، وه‌لێ شماره‌يگ فره‌يگ له‌ سه‌رنشينه‌يل تويشهاتنه‌.
سه‌رچه‌وه‌گه‌ هه‌ميش وت: ئه‌و روێداگه‌ له‌ ناوچه‌ى يه‌نيماهال ژيارى كه‌فته‌سه‌و له‌ نزيكه‌ى سه‌عات شه‌ش و نيم له‌ ده‌مه‌و شه‌وه‌كى ئمڕوو ك ئه‌و شه‌مه‌نده‌فه‌ره‌ كيشاسه‌ پيه‌ڵيگ و دو عه‌ره‌بانه‌ى قه‌ڵه‌به‌و بوينه‌.
